cyanic-selkie/wikianc huggingface dataset:
திருக்கூர் மகாதேவர் கோவில்
இக்கோயிலின் மூலவர் சிவபெருமான் என்னும் மகாதேவர். பெயருக்கு ஏற்றார் போல. இங்குள்ள பிரம்மாண்டமான சிவலிங்கம் அக்னி பகவானால் பிரதிஷ்டை செய்யப்பட்டதாக நம்பப்படுகிறது. இதனால், அக்னி பகவான் எப்போதும் சிவபெருமானை வழிபடுவதாகவும், அவர் அவருடன் இணைந்து வருவதாகவும் நம்பப்படுகிறது. இந்த நம்பிக்கையின் காரணமாக, மழை நாட்களில் சிலை ஊர்வலங்களுக்காக வெளியில் கொண்டு செல்லப்படுவதில்லை.
மலையின் உச்சியில் 30 அடி நீளமும் 12 அடி அகலமும் கொண்ட இயற்கைக் குகைக்குள் இக்கோவில் அமைந்துள்ளது. குகையின் தெற்கு முனையில் பிரமாண்டமான சிவலிங்கம் உள்ளது. இதற்கு மேலே கோடைக்காலத்தில் அதிக வெப்பமான நாட்களில் கூட வறண்டு போகாத நீர்நிலை உள்ளது. சிவலிங்கம் கிழக்கு நோக்கி காணப்படுகிறது. ஆனால் கருவறையின் கதவு வடக்கு நோக்கி உள்ளது. இலிங்கம் மையத்தில், ஒரு செவ்வக பீடத்தின் மேல் நிறுவப்பட்டுள்ளது. பாறையின் உச்சியில் குளம் ஒன்றும் உள்ளது. 1966 ஆம் ஆண்டு முதல், இக்கோயில் தொல்லியல் துறையின் கீழ் பாதுகாக்கப்பட்ட நினைவுச்சின்னமாக உள்ளது.
கட்டிடக்கலை
பார்வதி தேவி இங்கு ஞானத்தின் உருவாய் நின்று அருள் பாலிக்கிறாள். கருவறையின் மேற்கு நோக்கிய குகையின் சுவரில் கணபதியின் உருவம் செதுக்கப்பட்டுள்ளது. பாறைகள் நிறைந்த மண் மற்றும் 16 தூண்களால் கட்டப்பட்ட நமஸ்கார மண்டபம், ஏராளமான அழகிய சிற்பங்களைக் காட்சிப்படுத்துகின்றன. கோயிலின் வடக்கே உள்ள மண்டபத்தில் சரஸ்வதி பூஜை மற்றும் சாக்கியர் கூத்து முறையே நவராத்திரி மற்றும் பல சமய நிகழ்வுகளின் போது நடைபெறுவதுண்டு.
மேற்கோள்கள்
பகுப்பு:திருச்சூர் மாவட்டத்திலுள்ள சிவன் கோயில்கள் பகுப்பு:கேரளத்தில் உள்ள குகைகள் பகுப்பு:Coordinates on Wikidata
விழிஞ்ஞம் குகைக் கோயில்
விழிஞ்ஞம் குகைக் கோயில் (Vizhinjam Cave Temple) என்பது இந்தியாவின் தென் கேரளத்தில், திருவனந்தபுரத்திற்கு அருகிலுள்ள விழிஞ்ஞத்தில் கிபி. 8 ஆம் நூற்றாண்டு கால இந்து கோவில் ஆகும்.
குகையில் ஒரே கல்லலில் செதுக்கபட்ட வீணா தட்சிணாமூர்த்தியின் ஒரு சிற்பத்தை உள்ளடக்கிய சன்னதி உள்ளது. குகையின் வெளிப்புறச் சுவரில் இடதுபுறத்தில் சிவனின் திரிபுராந்தகர் சிற்பமும், வலதுபுறத்தில் பார்வதியுடன் நடராசர் சிற்பமும் உள்ளது. மேலும் முடிக்கப்படாத பல்லவ துவாரபாலகர்கள் சிற்பமும் உள்ளன.
இந்தக் கோயிலானது திருவனந்தபுரம் நகர மையத்திலிருந்து 17 கிலோமீட்டர் தொலைவில் அமைந்துள்ளது. 8 ஆம் நூற்றாண்டில் கேரளத்தின் தெற்குப் பகுதிகளை ஆண்ட ஆய் மன்னர்களின் தலைநகராக விழிஞ்ஞம் இருந்தது.
வெளி இணைப்புகள்
பகுப்பு:திருவனந்தபுரத்தில் உள்ள இந்துக் கோயில்கள் பகுப்பு:கேரளத்தில் உள்ள குகைகள் பகுப்பு:இந்தியக் குடைவரைக் கோயில்கள்
சிவகந்தவர்மன்
சிவகந்தவர்மன் என்பவன் முற்காலப் பல்லவர் மன்னர்களுள் அறியப்படும் இரண்டாம் பல்லவ மன்னனாவான். முற்காலப்பல்லவர்களில் முதலாமானவனின் பெயர் தெரியவில்லை. அவனுடைய மகனே இந்த சிவகந்தவர்மன். இவனின் பெயர் முற்காலப் பல்லவர்கள் வெளியிட்ட பிராகிருத மொழியில் காணப்படுகிறது.
பாரத்வாச கோத்திரம்
இவன் தன்னையும் தன் முன்னோரையும் பாரத்துவாசர் கோத்திரத்தைச் சேர்ந்தவர்கள் என்று கூறிக்கொண்டான். இவன் இளவரசனாக பதவியேற்று பத்தாம் வருடத்தில் விரிபரம் என்னும் சிற்றூரை இரண்டு பிராமணர்களுக்கு தானம் கொடுத்தவன். இதற்கான பட்டயச்சான்றும் உளது. அதன்படி இப்பட்டயத்தை காஞ்சியில் வெளியிட்டான். அதை ஆந்திர நாட்டின் பல்லவர் பகுதியை ஆண்ட சிற்றரசனுக்கு அனுப்பியுள்ளான்.
சித்திரத்தையல்
சித்திரத்தையல் அல்லது பூப்பின்னல் (embroidery) என்பது, சித்திர வேலைப்பாடுடன் கூடிய கைவினைச் செயலாகும். ஊசி மற்றும் நூல் (Yarn), 'நூல் துணி', அல்லது பிற பொருள்களை அலங்கரிக்கும் நேர்த்தியான கைப்பணியாகக் கருதப்படுகிறது. சித்திர வேலைப்பாடுகள், 'உலோக கீற்றுகள்' (metal strips), முத்துக்கள் (pearls), மணிகள் (beads), இறகுகள் (quills), மற்றும் 'வட்டுக்கள்', (sequins) போன்ற பொருள்களைக் கொண்டு ஒருங்கிணைத்துச் செய்யப்படும் கலை மிளிரும் கைப்பணியாகும்.
சிவகந்தவர்மன்
அரசர்கெல்லாம் அரசன்
இவன் வெளியிட்ட மற்றொரு பட்டயம் ஒன்றில் இவன் மகாராசாதிராசன் எனவும் அசுவமேதம், அக்னிட்ட ஓமம், வாஜபேயம் போன்ற யாகங்களை செய்தவன் என்று குறிப்பிடப்படுகிறான். ஹிரதவல்லி என்ற தெலுங்கு நாட்டைச் சேர்ந்த ஊரில் வெளியிடப்பட்ட இப்பட்டயத்தில் தன் தந்தையான பப்பதேவன் எனக் குறிப்பிடப்படும் பெயர் தெரியாத பல்லவ அரசனன் சில்லரேகக் கொடுங்கா என்னும் ஊரை சிலருக்கு தானம் கொடுத்ததை உறுதிப்படுத்தக் கொடுத்ததாக உள்ளது. இது இவன் எட்டாம் ஆட்சிக்காலத்தில் வெளியிடப்பட்டது.
சித்திரத்தையல்
இந்தியாவில் இக்கலை
இந்தியாவில் சித்திரத் தையற்கலையானது, வரலாற்று முற்காலத்திலிருந்தே பயிலப்பட்டு வந்துள்ளது. சிந்துவெளி நாகரிக மக்கள், இக்கலையைப் பயின்று வந்ததாகவும், மேலும், சித்திரத் தையலுக்குப் பயன்படும் ஊசிகள் அங்கு கிடைத்துள்ளதாகவும், சிந்துவெளிப் பதுமைகளில் சித்திரத் தையலின் ஆடைகள் கண்டறியப்பட்டுள்ளது.
சான்றாதாரங்கள்
பகுப்பு:பூப்பின்னல்
சிவகந்தவர்மன்
காலம்
மூலம் - சர்கார் என்பவர் வெளியிட்ட நூல்
மேற்கோள்கள்
பகுப்பு:முற்காலப் பல்லவர்கள் பகுப்பு:இந்திய அரசர்கள்
கான்சிட்டா வுர்ஸ்ட்
கான்சிட்டா வுர்ஸ்ட் (பிறப்பு: 1988 நவம்பர் 6) என்பவர் ஒரு ஆஸ்திரியா நாட்டுப் பாடகி ஆவார். இவர் 2014ஆம் ஆண்டு ஆஸ்திரியாவில் நடந்த யூரோவிஸன் பாடல் போட்டி 2014 இல் வெற்றி பெற்றார். இந்த போட்டியில் இவர் பெண் வேடம் இட்டு தாடி வைத்திருந்தார். இதில் இருந்து இவர் எல்லோருக்கும் பரிசியமானார்.
ஆரம்பகால வாழ்க்கை
இவர் நவம்பர் 6, 1988ம் ஆண்டு ஜிமுண்டேன் ஆஸ்திரியாவில் பிறந்தார்.
வெளி இணைப்புகள்
பகுப்பு:பாடகர்கள் பகுப்பு:1988 பிறப்புகள் பகுப்பு:வாழும் நபர்கள்
அண்ணாமலை குப்புசாமி
அண்ணாமலை குப்புசாமி (Aṇṇāmalai kuppusāmy) ஓர் இந்திய அரசியல்வாதியும், முன்னாள் காவல்துறை அதிகாரி மற்றும் தமிழ்நாட்டின் பாரதிய ஜனதா கட்சியின் மாநிலத் தலைவரும் ஆவார். இவர் தமிழக பாஜக தலைவராக, தேசியத் தலைவர் ஜெகத் பிரகாஷ் நட்டாவால் 8 சூலை, 2021 அன்று நியமிக்கப்பட்டார்.
வாழ்க்கைக் குறிப்பு
இவர் கரூர் மாவட்டம், சின்னதாராபுரம் என்ற சிற்றூரை அடுத்த தொட்டம்பட்டி என்ற கிராமத்தில் கொங்கு வேளாளர் கவுண்டர் சமூகத்தில் விவசாயக் குடும்பத்தில் 4 சூன் 1984 ஆம் நாள் பிறந்தார். இவரது பெற்றோர் குப்புசாமி கவுண்டர் மற்றும் பரமேஸ்வரி ஆகியோர் ஆவர். இவர் அகிலா சுவாமிநாதன் என்பவரைத் திருமணம் செய்துக் கொண்டார். இந்தத் தம்பதியினருக்கு இரண்டு குழந்தைகள் உள்ளனர். அண்ணாமலை லக்னோ இந்திய மேலாண்மை கழகத்தில் படிக்கும் போது ஒரு தொழிலதிபராக ஆசைப்பட்டார். ஆனால் பின்னர் சாமானியர்களுடன் இருக்க வேண்டும் என்பதற்காக இந்தியக் குடியியல் பணிகள் தேர்வு எழுதியதாக நேர்காணலில் கூறியுள்ளார்.
கல்வி
அண்ணாமலை கரூர் மற்றும் நாமக்கல் மாவட்டத்தில் பள்ளிப்படிப்பை முடித்தார் மற்றும் தமிழ்நாடு கோயம்புத்தூர் பூ. சா. கோ. தொழில்நுட்பக் கல்லூரியில் இயந்திரப் பொறியியலில் இளங்கலைப் பட்டம் பெற்றார். இதைத் தொடர்ந்து, த்னது முதல் முயற்சியிலேயே ஐஐஎம் சிஏடி தேர்வில் சிறந்து விளங்கியதால் அண்ணாமலை முதுநிலை வணிக நிர்வாகம் படிப்பை உத்தரப்பிரதேசம், லக்னோ இந்திய மேலாண்மை கழகத்தில் முடித்தார். பின்னர் ஒன்றிய அரசுப்பணியாளர் தேர்வாணையம்(யுபிஎஸ்சி) நடத்தும் இந்தியக் குடியியல் பணிகள் தேர்வில் முதல் முயற்சியிலேயே 2011 வகுப்பில் முதலிடம் பெற்றார். அவர் தமிழ், ஆங்கிலம், கன்னடம், ஹிந்தி ஆகிய மொழிகளில் புலமை பெற்றவர்.
காவல்துறை பங்களிப்பு
அண்ணாமலை கர்நாடக காவல்துறை அதிகாரியாக சிறப்பாக பணியாற்றியதற்காக அறியப்படுகிறார். மேலும் "கர்நாடக சிங்கம்" என்றும் அழைக்கப்படுகிறார். அவர் 2011 ஆண்டு இந்தியக் காவல் பணி சேர்ந்தவர்.
உதவி காவல் கண்காணிப்பாளராக
அவர் செப்டம்பர் 2013 இல் கர்நாடகாவின், உடுப்பி மாவட்டத்தில் உள்ள கார்கலா துணைப்பிரிவின் உதவி காவல் கண்காணிப்பாளராக தனது போலீஸ் வாழ்க்கையைத் தொடங்கினார்.
அண்ணாமலை உடுப்பியில் உதவி காவல் கண்காணிப்பாளராக இருந்தபோது, ​​பணியின் போது ஒருமுறை அங்கு உள்ள ஓர் உணவுக் கடைக்குச் சென்று சிகரெட், குட்கா மற்றும் பீடிகளைக் கேட்டார். கடைக்காரர் அவரிடம் பொருட்களைக் கொடுத்தபோது, ​​​​பொதுக் கடைகளில் விற்க தடை விதிக்கப்பட்டிருந்தும் பொருட்களை விற்றதற்காக அண்ணாமலை உடனடியாக அவருக்கு ரூ.30,000 அபராதம் விதித்தார். "இந்த தொகையை இன்றே செலுத்துங்கள் அல்லது நாளை நீங்கள் ஒரு லட்சத்தை செலுத்துவீர்கள்," என்று அவர் எச்சரித்தார்.
காவல் கண்காணிப்பாளர்
பின்னர் அவர் ஜனவரி 1, 2015 அன்று அதே இடத்தில் காவல் கண்காணிப்பாளராக பதவி உயர்வு பெற்று ஆகஸ்ட், 2016 வரை மாவட்ட காவல் கண்காணிப்பாளர் பணியாற்றினார். இந்தச் சமயத்தில்தான் அவர் 17 வயது மாணவி தாக்கப்பட்டு கற்பழிக்கப்பட்டு கொலை செய்யப்பட்ட வழக்கை விசாரித்து அவரது நல்ல பணிக்காக பாராட்டப்பட்டார். பாதிக்கப்பட்ட பெண்ணின் பெயரில், பைந்தூர் தாலுகாவில் 10 ஆம் வகுப்பில் முதலிடம் பிடிக்கும் சிறுமிக்கு ஆண்டுதோறும் வழங்கப்படும் ரூ.10,000 உதவித்தொகை அளிக்கும் தொண்டு நிறுவனத்தை அண்ணாமலை நிறுவினார்.
இஸ்லாம் படித்தார்
அண்டை மாவட்டமான உத்தர கன்னடத்தில் அமைந்துள்ள உடுப்பியில் அண்ணாமலை தனது பணிக்காலத்தில் இஸ்லாத்தில் ஆழ்ந்த ஆர்வத்தை வளர்த்துக் கொண்டார். பட்கல் இஸ்லாமிய தீவிரமயமாக்கலின் மையமாகவும் இந்திய முஜாஹிதீன்களின் பிறப்பிடமாகவும் உள்ளது. "மத நூல்களின் தவறான விளக்கத்திற்கு வழிவகுத்தது மற்றும் பரவலான தீவிரமயமாக்கலை ஏற்படுத்தியது என்ன என்பதைப் புரிந்துகொள்வதற்காக" அண்ணாமலை இஸ்லாமிய மதத்தைப் படிக்க முடிவு செய்தார் என்று பெரும்பாலான பத்திரிக்கையாளர் சந்திப்பில் கூறியிருக்கிறார். இந்தியன் முஜாஹிதீன், எஸ்ஐபிஐ மற்றும் ஐஎஸ்ஐஎஸ் போன்ற பயங்கரவாத அமைப்புகளின் பின்னணியில் உள்ள சித்தாந்தத்தைப் புரிந்து கொள்ள மற்றும் விசாரிக்க இது அவருக்கு உதவியது.
மாவட்ட தலைமை காவல் கண்காணிப்பாளர்
பின்னர் அவர் கர்நாடகாவின் சிக்கமகளூரு மாவட்டத்திற்கு மாற்றப்பட்டு அக்டோபர் 2018 வரை மாவட்ட தலைமை காவல் கண்காணிப்பாளர் தொடர்ந்தார். 2018 இல் பெங்களூர் தெற்கு காவல் துணை ஆணையராக பதவி உயர்வு பெற்றார்.
விருதுகள் மற்றும் கௌரவங்கள்
அவர் உடுப்பி மற்றும் சிக்மகளூரிலிருந்து இடமாற்றம் செய்யப்பட்டபோது, மக்கள் வீதிகளில் இறங்கி அழுது அவர்களைத் தடுக்க முயன்றனர் என்பது குறிப்பிடத்தக்கது. அவரது காவல்துறை பணியின் போது, ​​அவர் தனது உயர் அதிகாரிகள், முதலமைச்சர்கள் மற்றும் ஆளுநர்களிடமிருந்து பல விருதுகளைப் பெற்றுள்ளார். வட ஆப்பிரிக்காவின், மொரோக்கோ நாட்டில் பதுங்கியிருந்த பன்னஞ்சே ராஜா என்ற பயங்கரவாத குற்றவாளியை மொரோக்கோ காவல்துறையின் உதவியுடன் கைது செய்து, இந்தியாவுக்கு கொண்டு வர அவர் தனது குழுவுடன் இணைந்து கடுமையான நடவடிக்கையை மேற்கொண்டார். அதன் காரணமாக அவர் புகழ் பெற்று விருதுகளையும் பெற்றார்.
பாபா புதன்கிரி கலவரத்திற்கு எதிரான நடவடிக்கையால் அவர் புகழ் பெற்றார். கர்நாடகாவில் கற்பழிப்பு வழக்குகள் மற்றும் மதக் கலவரங்களைக் கட்டுப்படுத்துவதில் அவர் சிறப்பாக பணியாற்றினார். அவரது நேர்மை மற்றும் தைரியத்திற்காக அவருக்கு வெகுமதி அளிக்கப்பட்டது.
போதைக்கு எதிரான நடவடிக்கை
அவரது காவல் பணியின் போது, போதைப்பொருள் மற்றும் புகையிலை விற்பனைக்கு எதிரான விழிப்புணர்வு பிரச்சாரத்தை அவர் முன்னெடுத்தார், பல சட்டவிரோத மதுபானக் கடைகளை மூடினார். போதைப் பழக்கத்திற்கு எதிராக கல்லூரிகளில் கருத்தரங்குகளை நடத்தினார், மேலும் மாணவர்கள் சட்டவிரோத செயல்கள் குறித்த அநாமதேய குறிப்புகளை பதிவு செய்ய புகார் பெட்டிகளை அமைத்தார். அவரும் ஒரு TED பேச்சாளர்.
திடீர் பதவி விலகல்
கடந்த 2019 ஆண்டு அவர் தனது காவல் பதவியை ராஜினாமா செய்தார். பின்னர் அவர் தனது சொந்த மாநிலமான தமிழ்நாடு திரும்பினார். இயற்கை விவசாயத்தில் ஆர்வம் கொண்ட இவர், இதுதொடர்பான பணிகளில் ஈடுபட்டு வந்தார். பல மாநில ஆளுநர்கள், முதலமைச்சர்கள் ராஜினாமா முடிவை மறுபரிசீலனை செய்யும்படி அவரிடம் கேட்ட பின்பும் அவர் தனது முடிவை மாற்றவில்லை.
கைலாஷ் மானசரோவர் பயணம் அவரை தனது வாழ்க்கையை சுயபரிசோதனை செய்ய வைத்ததாக அவர் தனது ராஜினாமாவுக்கு காரணம் கூறுகிறார். மேலும், 2018 டிசம்பரில் 47 வயதான ஐபிஎஸ் அதிகாரி மதுகர் ஷெட்டியின் மரணம் அவரது வாழ்க்கையை திரும்பிப் பார்க்க வைத்ததாகவும் அவர் கூறினார்.
உணவுக் குறைநிரப்பி
உணவுக் குறைநிரப்பி (dietary supplement) அல்லது ஊட்டச்சத்துக் குறைநிரப்பி (nutritional supplement) சேர்க்கைகள் உணவில் போதுமான அளவு ஊட்டச்சத்துக்கள் (விட்டமின்கள், தாதுக்கள், நார்ப்பொருள், கொழுப்பு அமிலங்கள், அமினோ அமிலங்கள்) இல்லாமலிருந்தாலோ அல்லது ஒருவர் உணவில் தேவையான அளவு இத்தகு ஊட்டச்சத்துக்களைச் சேர்க்காமல் ஊட்டச்சத்துக் குறைபாடு இருந்தாலோ பயன்படுத்தப்படுகின்றன. சில நாடுகளில் இவை உணவுகளாகவும், மற்ற நாடுகளில் மருந்துகளாகவும், இயற்கை உடல்நலப் பொருள்களாகவும் வரையறுக்கப்படுகின்றன.
அண்ணாமலை குப்புசாமி
சமூக ஆர்வலர் மற்றும் எழுத்தாளர்
அவர் ராஜினாமா செய்த பிறகு, அவர் ஒரு பேச்சாளராக, இயற்கை விவசாயியாக ஆர்வம் காட்டினார். அவர் ஐஏஎஸ் பயிற்சி மையம், தலைவர்கள் அறக்கட்டளை மற்றும் பல இலாப நோக்கற்ற அறக்கட்டளைகளையும் தொடங்கினார். ஊழல், அரசியல் அமைப்பு, பொருளாதாரம், போலீஸ் வேலை போன்ற பல்வேறு தலைப்புகளில் அவர் பல புத்தகங்களை எழுதியுள்ளார்.
உணவுக் குறைநிரப்பி
உதாரணங்கள்
ஐக்கிய அமெரிக்காவில் இஸ்டீராய்டு இயக்குநீர்கள் (ஆன்றோஸ்டீனோலோன் (DHEA), பிரெக்னனோலோன் (pregnenolone), பீனியல் சுரப்பி இயக்குநீர் மெலடோனின் (melatonin) ஆகியவை உணவுச் சேர்க்கைகளாக விற்கப்படுகின்றன.
அண்ணாமலை குப்புசாமி
அரசியல் பங்களிப்பு
அண்ணாமலை அவர் அடிப்படையில் அரசியல் சாராத பின்னணியில் இருந்து வந்தவர். ராஜினாமா செய்த பிறகு, அண்ணாமலை ராஷ்டிரிய சுயம்சேவாக் சங்கம்(RSS) சித்தாந்தத்தால் ஈர்க்கப்பட்டார். அண்ணாமலை பிரதமர் நரேந்திர மோதி மற்றும் பாரதிய ஜனதா கட்சி தலைவர் அமித் சா ஆகியோரை சந்தித்து ராஷ்டிரிய சுயம்சேவாக் சங்கம் மீது எவ்வளவு ஈர்க்கப்பட்டார் மற்றும் வாழ்க்கையில் வித்தியாசமாக ஏதாவது செய்ய விரும்பினார் என்பதை வெளிப்படுத்தினார். 25 ஆகத்து 2020 அன்று, காவல்துறையை விட்டு ஒரு வருடம் கழித்து, அவர் பாஜக தேசிய பொதுச் செயலாளர் பி. முரளிதர் ராவ், அவரது நீண்ட நாள் நண்பரும் கர்நாடக பாஜக அமைச்சரான சி. டி. ரவி மற்றும் தமிழக பாஜக தலைவர் எல். முருகன் முன்னிலையில் அதிகாரப்பூர்வமாக பாரதிய ஜனதா கட்சியில் சேர்ந்தார்.
உணவுக் குறைநிரப்பி
மேற்கோள்கள்
பகுப்பு:ஊட்டச்சத்து பகுப்பு:உணவுக் குறைநிரப்பிகள்
அண்ணாமலை குப்புசாமி
அரசியல் பங்களிப்பு
அவர் தமிழ்நாடு 2021 சட்டமன்றத் தேர்தலில் அரவக்குறிச்சி சட்டமன்றத் தொகுதியில் போட்டியிட்டு 24,816 வாக்கு வித்தியாசத்தில் திமுகவில் போட்டியிட்ட ஆர். இளங்கோவிடம் தோற்றார். எல். முருகன் மத்திய அமைச்சரான பிறகு, இவர் தமிழக பாஜக தலைவராக நியமிக்கப்பட்டார். இவர் பாரதிய ஜனதா கட்சியின் இதுவரை இருந்த மாநிலத் தலைவர்களில் மிகவும் இளையவர் ஆவர்.
மேற்கோள்கள்
பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:பாரதிய ஜனதா கட்சி தமிழ்நாடு மாநிலத் தலைவர்கள் பகுப்பு:கரூர் மாவட்ட நபர்கள் பகுப்பு:1984 பிறப்புகள் பகுப்பு:இந்திய காவல் பணி அதிகாரிகள்
மௌரீன் மாழ்சி
மௌரீன் ஈகா மாழ்சி (Maurren Higa Maggi, பிறப்பு: சான் கார்லோசில் சூன் 25, 1976) பிராசிலிய தடகள விளையாட்டாளரும் ஒலிம்பிக்  தங்கப் பதக்கம் வென்றவரும் ஆவார். 100 மீட்டர் தடை தாண்டுதலிலும் நீளம் தாண்டுதலிலும் தென் அமெரிக்க சாதனையாளராகத் திகழ்கிறார்; முன்னதில்  12.71 வினாடிகளும் பின்னதில் 7.26 மீட்டர்களும் இவரது சாதனையாக நிற்கின்றது. தவிரவும் மும்முறை தாண்டுதலில் இவரது சிறந்த தொலைவான 14.53 மீட்டர்கள் முன்னாள் தென் அமெரிக்க சாதனையாக இருந்தது. ஒரு தனிநபர் போட்டியில் ஒலிம்பிக் தங்கப் பதக்கம் வென்ற முதல் பிராசிலியப் பெண்ணாக இவர் விளங்குகின்றார்.
2003இல் மௌரீன் மருந்தேற்றல் சர்ச்சையில் சிக்கினார்; இவரது மாதிரிச் சான்றில் குளோசுடெபால் என்ற தடை செய்யப்பட்ட மருந்தின் எச்சம் கண்டறியப்பட்டது. தான் பயன்படுத்திய வடுநீக்கு களிம்பில் இது இருந்திருக்கலாம் எனக் கூறினார். மௌரீன் இதற்காக போட்டிகளிலிருந்து இரண்டாண்டுகள் தடை செய்யப்பட்டார். இதனால் 2003ஆம் ஆண்டு நடந்த பான் அமெரிக்கன் விளையாட்டுக்களில் அவரால் கலந்து கொள்ள முடியவில்லை. கருவுற்றதால் 2004ஆம் ஆண்டு ஒலிம்பிக் விளையாட்டுக்களில் கலந்து கொள்ளவில்லை.
2009ஆம் ஆண்டில் கெய்லா கோஸ்டாவில் நடந்த பிரேசிலின் தேசிய விளையாட்டுக்களில் இரண்டாவதாக வந்தார்; 1998க்குப் பிறகு வெற்றிபெறாதது இதுவே முதல் முறையாகும்.
மௌரீன் சக விளையாட்டாளர் அன்டோனியோ பிசோனியாவைத் திருமணம் புரிந்துள்ளார்; இவர்களுக்கு சோபியா என்ற மகள் உள்ளார்.
வெளி இணைப்புகள்
பகுப்பு:பிரேசிலின் விளையாட்டு வீரர்கள் பகுப்பு:1976 பிறப்புகள் பகுப்பு:பெண் தடகள விளையாட்டு வீரர்கள் பகுப்பு:வாழும் நபர்கள்
முகமது நவாஸ்
முகமது நவாஸ்( Mohammad Nawaz (பிறப்பு: மார்ச் 21, 1994)   பாக்கித்தான் துடுப்பாட்ட அணி வீரர் மற்றும்   ஆவார் . இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். இடதுகை மட்டையாளரான இவர் இடதுகை கழல் திருப்பப் பந்து வீச்சாளர் ஆவார். இவர் பாக்கித்தான் தேசிய வங்கி அணி, 15 வயதிற்கு உட்பட்ட பாக்கித்தான் அணி, 19 வயதிற்கு உட்பட்ட பாக்கித்தான் அணி, 23வயதிற்கு உட்பட்ட பாக்கித்தான் அணி ,குவெத்தா கிளாடியேட்டர்ஸ், ராவல்பிண்டி, ராவல்பிண்டி ராம்ஸ் ஆகிய   அணிகளுக்காக உள்ளூர்ப் போட்டிகளில் விளையாடி வருகிறார்.  ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.  2016 ஐசிசி உலக இருபது20 போட்டித் தொடரில் விளையாடிய பாக்கித்தான் அணியில் இடம் பெற்றிருந்தார். 2016 ஆம் ஆண்டுகளில் நடைபெற்ற பாக்கித்தான் சூப்பர் லீக் தொடரில் இவர் குவெத்தா கிளாடியேட்டர்ஸ் அணிக்காக விளையாடிய நான்கு போட்டிகளில் இரண்டு முறை ஆட்டநாயகன் விருது வென்றார்.
சர்வதேச போட்டிகள்
2016 ஆம் ஆண்டில் நடைபெற்ற ஆசியக் கோப்பைத் தொடரின் பன்னாட்டு இருபது20 தொடரில் பாக்கித்தான் துடுப்பாட்ட அணியில் இவருக்கு இடம் கிடைத்தது. பெப்ரவரி 29 இல் ஐக்கிய அரபு அமீரகத் துடுப்பாட்ட அணிக்கு எதிரான பன்னாட்டு பன்னாட்டு இருபது20 போட்டியில் இவர் அறிமுகமானார். இந்தப் போட்டியில் 3 ஓவர்கள் வீசி 26 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் பாக்கித்தான் அணி 7 இலக்குகளால் வெற்றி பெற்றது. இவரைப பந்துவீச அழைத்த அப்போதைய அணியின் தலைவர் சாகித் அஃபிரிடியின் முடிவு தவறானது என அப்போதைய அணியின் தலைமைப் பயிற்சியாளர் வக்கார் யூனிசு தெரிவித்தார்.
தேர்வுத் துடுப்பாட்டம்
பின் 2016 ஆம் பாக்கித்தான் துடுப்பாட்ட அணி   ஐக்கிய அரபு அமீரகத்தில் சுற்றுப்பயணம் செய்து விளையாடியது. அக்டோபர் 13 இல் ஐக்கிய அரபு அமீரகத்தில் நடைபெற்ற போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 16 ஓவர்கள் வீசி 38 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 5 ஓவர்களை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 11 பந்துகளில் 1 ஓட்டங்கள் எடுத்து காலின்ஸ் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 3 பந்துகளில் ஓட்டங்கள் எதுவும் எடுக்காமல் ஆட்டமிழந்தார். இந்தப் போட்டியில் பாக்கித்தான் அணி 56 ஓட்டங்களால் வெற்றி பெற்றது.
சூறாவளி (இதழ்)
சூறாவளி என்பது க. நா. சுப்ரமண்யம் ஏப்ரல்’ 1939 இல் தொடங்கிய சிற்றிதழ் ஆகும். மணிக்கொடியில் எழுதி வந்த படைப்பாளிகளின் எழுத்துக்களை வெளியிடுவதற்காகத் தொடக்கப்பட்ட இதழ். இவ்விதழில் புதுமைப்பித்தன், கு.ப. ராஜகோபாலன் போன்றோர் எழுதினர். பாரதிதாசனின் கவிதைகள் வெளிவந்தன. வசன கவிதையைப் பற்றிய விவாதங்கள் இந்த இதழில் தான் முதன்முதல் வெளிவந்தன. வணிக நோக்கில் இவ்விதழ் வெற்றி பெறவில்லை. கிழமை தோறும் வந்து கொண்டிருந்த இவ்விதழ் 18 இதழ்கள் வந்த பின் செப்டம்பர்’ 1939 இல் நின்றுவிட்டது.
குறிப்புகள்
பகுப்பு:நின்று போன தமிழ் இதழ்கள்
காஸ் விதி
இயற்பியலில், காஸ் விதி (Gauss' law) காஸ் பாய விதி என்றும் அறியப்படுகிறது. இவ்விதி, எந்தவொரு மூடிய பரப்பின் வழியே செல்லும் மின்புலப் பாயத்தையும், அப்பரப்பினுள் உள்ள மொத்த மின்னூட்டத்தையும் தொடா்புபடுத்துகிறது.
விளக்கம்
இவ்விதியின்படி, எந்தவொரு மூடிய பரப்பில் செயல்படும் மின்புலத்தின் மொத்த பாய மதிப்பு (ΦE ), அப்பரப்பில் உள்ள மொத்த மின்னூட்டத்தின் 1/ε0 மடங்குக்குச் சமம்.
இந்த மூடப்பட்ட கற்பனைப் பரப்பு காஸ்ஸியன் பரப்பு என்றழைக்கப்படுகிறது. S என்ற மூடிய பரப்பின் வழியே செல்லும் மின்புலப் பாயம் (E) பரப்பினுள் உள்ள மொத்த மின்னூட்டத்தின் மதிப்பை மட்டுமே சாா்ந்தது. ஆனால், அம்மின்னூட்டங்கள் அமைந்துள்ள இடத்தைச் சாா்ந்ததல்ல என காஸ் விதியிலிருந்து அறிகிறோம். பரப்புக்கு வெளியே உள்ள மின்னூட்டங்கள் மின்புலப் பாயத்திற்கு காரணமாவதில்லை.
காஸ்விதி, இயற்பியலில் உள்ள பல்வேறு பகுதிகளில் உள்ள விதிகளுடன் நெருங்கிய கணித தொடா்பினைக் கொண்டது. உதாரணமாக காந்தவியலுக்கான காஸ் விதி மற்றும் ஈா்ப்பு விசைக்கான காஸ்விதி ஆகிய விதிகளுடன் நெருங்கிய கணித தொடா்பினைக் கொண்டுள்ளது. எந்தவொரு தலைகீழ் இருமடி விதியும் காஸ் விதியை போன்று உருவாக்கப்படலாம். காஸ் விதி, கூலும் விதியின் தலைகீழ் இருமதி விதிக்கு சமமாகும். அதே போல் ஈர்ப்பு விசைக்கான காஸ் விதி, நியுட்டனின் ஈா்ப்பு விதியின் தலைகீழ் இருமடிக்கு சமமாகும்.
வெளி இணைப்புகள்
பகுப்பு:இயற்பியல் விதிகள் பகுப்பு:ஆள்பெயர் சூட்டப்பட்ட இயற்பியல் விதிகள் பகுப்பு:நிலைமின்னியல் பகுப்பு:மாக்சுவெல்லின் சமன்பாடுகள் பகுப்பு:மின்காந்தவியல்
இராஜேந்திர சிங் ரத்தொர்
ராஜேந்திர சிங் ரத்தோர் ராஜஸ்தான் மாநில பாரதிய ஜனதா கட்சியின் முன்னாள் அமைச்சராகவும், தற்போது ராஜஸ்தான் மாநில சட்டமன்ற உறுப்பினராகவும், சட்டமன்ற எதிர்கட்சித் தலைவராகவும் உள்ளார். அவர் ராஜஸ்தானில் சூரூ சட்டமன்றத் தொகுதியிலிருந்து பாரதிய ஜனதா கட்சியின் வேட்பாளராக தேர்ந்தெடுக்கப்பட்டார். இவர் ராஜஸ்தான் மாநிலத்தின் செகாவதி பகுதியில்தான் இருக்கிறார்.
மேற்கோள்கள்
பகுப்பு:வாழும் நபர்கள் பகுப்பு:1955 பிறப்புகள் பகுப்பு:இராசத்தான் சட்டமன்ற உறுப்பினர்கள் பகுப்பு:ராஜஸ்தான் நபர்கள் பகுப்பு:பாரதிய ஜனதா கட்சி அரசியல்வாதிகள்
தற்கால மரபுவழி யூதம்
தற்கால மரபுவழி யூதம் (Modern Orthodox Judaism) தற்கால யூதம் (Modern Orthodoxy) என்பது மரபுவழி யூதத்தினுள் உள்ள ஒரு அமைப்பாகும். இது யூத நெறிகளையும் யூதச் சட்டங்களை கடைப்பிடிப்பவர்களையும் தற்கால புதுமைக்கால வரலாற்றுடன் ஒற்றிணைக்க முயல்கிறது.
தற்கால மரபுவழி யூதம் சில போதனைகளையும் மெய்யியல்களையும் பலதரப்பட்ட வடிவங்களில் விளக்க முற்படுகின்றது. அமெரிக்க ஐக்கிய நாடு மற்றும் மேற்குலகில், பொதுவாக மிதவாத மரபுவழியானது "தோரா அறிவியல்" மெய்யியல் மூலம் அடிப்படைத்தள ஆதரவினால் மேலோங்கியுள்ளது. இசுரேலில் தற்கால மரபுவழி யூதம் சமய சீயோனிசத்தினால் ஆதிக்கத்திற்கு உள்ளாகியுள்ளது. ஆயினும், முற்றிலும் அப்படியே அல்லாது, ஒரே நெறிகளையும் பிற விடயங்களையும் பகிர்ந்து கொள்கிறது.
குறிப்புகள்
பகுப்பு:யூதச் சமய இயக்கங்கள்
தாராபடவேடு
தாராபடவேடு  (ஆங்கிலம்:Dharapadavedu), இந்தியாவின் தமிழ்நாடு மாநிலத்தின் வேலூர் மாநகராட்சியின் ஒரு பகுதியாகும். ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 30,238 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். தாராபடவேடு மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 85%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. தாராபடவேடு மக்கள் தொகையில் 9% ஆறு வயதுக்குட்பட்டோர் ஆவார்கள்.
மேலும் பார்க்க
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
ஆடா திருக்கை
ஆடா திருக்கையின் பொதுவான உணவானது கடலடியில் வாழும் ஓடுடைய கணுக்காலிகளான சிப்பி பொன்றவை ஆகும். இருப்பினும் இது மொல்லுடலிகள், பாலிகேட் புழுக்கள், சிறிய எலும்பு மீன்களையும், நண்டுகளையும் உணவாக கொள்கிறது. இது உள்பொரி முட்டை மூலம் உடலுக்கு உள்ளேயே குஞ்சுகள் பொறிக்கிறது. பின்னர் தாயால் உற்பத்தி செய்யப்படும் ஹிஸ்டோட்ரோப் ("கருப்பை பால்") மூலம் வளர்க்கப்படுகின்றன. நான்கு மாத கர்ப்ப காலத்திற்குப் பிறகு, ஆண்டுக்கு இரண்டு முறை 4 முதல் 9 குஞ்சுகளை ஆழமற்ற நீரில் ஈணுகின்றன. ஆடா திருக்கையின் வாலில் நஞ்சு கொண்ட முள் உள்ளது. அது வாலால் தாக்கினால் மிகுந்த வலி ஏற்படும், அரிதாக உயிருக்கு ஆபத்தையுத் ஏற்படுத்தலாம். ஆடா திருக்கை மீன் உண்ணத்தக்க மீனல்ல. வலைகளில் தற்செயலாக பிடிபடுவதுண்டு. இதன் கல்லீரல் எண்ணை காயங்களுக்கு மருந்தாகப் பயன்படுத்தப்படுகிறது. இவற்றின் எண்ணிக்கை குறைந்து வருகிறது. இருப்பினும் பன்னாட்டு இயற்கை பாதுகாப்பு சங்கத்தினால் (IUCN) இவை குறித்து சரியாக மதிப்பிட தரவுகள் போதாமை உள்ளது.
வெளி இணைப்புகள்
பகுப்பு:Webarchive template wayback links பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:கடல்வாழ் உயிரினங்கள்
இட்ரியம்(III) ஆண்ட்டிமோனைடு
மேற்கோள்கள்
பகுப்பு:ஆண்டிமோனைடுகள் பகுப்பு:இட்ரியம் சேர்மங்கள்
எளிதில் பணமாக்குதல்
வணிகம், பொருளாதாரம் அல்லது முதலீடு ஆகியவற்றில் எளிதில் பணமாகும் சந்தை என்பது, விலையில் எந்தவித குறிப்பிடத்தக்க மாற்றத்தையும் ஏற்படுத்தாமலும் மதிப்பில் குறைந்த இழப்பீடுகளுடன் விற்கப்படும் சொத்திருப்புகளின் செயற்றிறமாகும். பணம் அல்லது கையிலிருக்கும் காசு ஆகியவைதான் மிகவும் எளிதில் பணமாக்ககூடிய சொத்திருப்புகளாகும். ஒரு குறைந்தளவு பணமாகும் சொத்திருப்பு அதிகமாக பணமாகும் சொத்திருப்புடன் மேற்கொள்ளும் பரிமாற்றச் செயல் கணக்கெடுத்து மூடுதல் என அழைக்கப்படுகிறது. எளிதில் பணமாக்குதல், போதியளவு பணமாக்கும் சொத்திருப்புகளைக் கொண்டிருக்கும் நிலையில் தன்னுடைய பணம் செலுத்தும் பொறுப்புகளை எதிர்கொள்ளும் ஒரு வணிகத்தின் செயற்றிறன் மற்றும் அத்தகைய சொத்திருப்புகள் ஆகிய இரண்டையும் கூட குறிக்கிறது.
மேலோட்டப் பார்வை
பணமாகும் சொத்திருப்பு இப்பின்வரும் சிறப்பியல்புகள் சிலவற்றை அல்லது பலவற்றைக் கொண்டிருக்கிறது. அது விரைவாகவும் குறைந்தளவு மதிப்பு இழப்புடனும் சந்தை வேலை நேரத்திற்குள் எந்த நேரத்திலும் விற்கப்பட முடியும். எளிதில் பணமாகும் சந்தையின் அத்தியாவசிய குணாதிசயமாக இருப்பது, அதற்கு எப்போதும் வாங்குவதற்கும் விற்பதற்கும் விருப்பமுள்ள நபர்கள் தயாராக உள்ளனர் என்பதே. எளிதில் பணமாதலின் மற்றொரு நேர்த்தியான விளக்கமாக இருப்பது, இறுதியாக நிறைவேற்றப்பட்ட விலைக்கு இணையாகவே அடுத்த வர்த்தகமும் நிறைவேற்றப்படும் என்னும் சாத்தியக்கூறு. உடனடியாக வாங்கவும் விற்கவும் விருப்பமுடைய பெருமளவு நபர்கள் இருந்தால் ஆழமான பணமாக்கப்படக்கூடிய சந்தையாகக் கருதப்படலாம். நிர்ணயிக்கப்பட்ட விலையின் தாக்கத்தில் வாங்கவும் விற்கப்படவும் கூடிய அலகுகளாக அளவிடப்படும் சந்தை ஆழம் என்னும் கருத்துப்படிவத்துடன் தொடர்புடையது. இதற்கு எதிர்மாறான கருத்துப்படிவமாக இருப்பது, எளிதில் பணமாகக்கூடியவற்றின் ஒவ்வொரு அலகின் விலை நிர்ணயமாக அளவிடப்படும் சந்தையின் அகலம் .
மாற்றக்கூடியதல்லாத சொத்திருப்பு என்பது, விலை நிச்சயமின்மையால் அல்லது அது வழக்கமாக வர்த்தகம் செய்யப்படும் சந்தை இல்லாத காரணத்தால் உடனடியாக விற்கமுடியாத சொத்திருப்பாகும். மோசமான கடன் மதிப்பீடு தொடர்புடைய அடமான நெருக்கடியை ஏற்படுத்திய அடமானம் தொடர்புடைய சொத்திருப்புகள் மாற்றக்கூடியதல்லாத சொத்திருப்புகளின் உதாரணங்களாகும், ஏனெனில் அவை உண்மையான சொத்துடைமைகளால் பாதுகாக்கப்பட்டிருந்தபோதிலும் அவற்றின் மதிப்புகள் உடனடியாக தீர்மானிக்கக்கூடியதல்ல. மற்றொரு உதாரணமாக இருப்பது கையிருப்புகளின் பெரும் தொகுப்புகள் போன்ற சொத்திருப்புகள், இவற்றின் விற்பனை சந்தை மதிப்பை பாதிப்படையச் செய்கிறது.
ஊக வணிகர்கள் மற்றும் சந்தை உருவாக்குநர்கள் தான் ஒரு சந்தையின் அல்லது சொத்திருப்பின் எளிதில் மாற்றத்தக்க தன்மைக்கு முக்கிய பங்களிப்பாளர்களாக இருக்கிறார்கள். ஒரு குறிப்பிட்ட சந்தை விலையில் எதிர்பார்க்கப்பட்ட ஏற்றங்கள் அல்லது இறக்கங்களிலிருந்து பலனை அடையக்கூடியவர்களாக இருக்கும் ஊக வணிகர்கள் மற்றும் சந்தை உருவாக்கிகள் தனி நபர்களாகவோ நிறுவனங்களாகவோ இருப்பார்கள். இதைச் செய்வதன் மூலம், எளிதில் பணமாகக்ககூடிய தன்மையை ஏற்படுத்துவதற்குத் தேவையான முதலீட்டை அவர்கள் வழங்குகிறார்கள். மாற்றக்கூடியதல்லாத இடர்ப்பாடு ஒரு தனிப்பட்ட முதலீடுகளுக்கு மட்டுமே பொருந்தும் என்பதில்லை, முழு பங்குத் தொகுப்புகளும் சந்தை இடர்ப்பாட்டிற்கு உட்பட்டிருக்கிறது. பங்குத் தொகுப்புக்களை மேற்பார்வையிடும் நிதியாதார நிறுவனங்கள் மற்றும் சொத்திருப்பு மேலாண்மைகள், "அமைப்பிற்குரிய" மற்றும் "நிச்சயமற்ற" என்றழைக்கப்படும் எளிதில் மாற்றம்கொள்ளத்தக்க இடர்ப்பாடுகளுக்கு உட்பட்டிருக்கிறது. சிலநேரங்களில் நிதியளித்து எளிதில் மாற்றம்கொள்ளத்தக்க இடர்ப்பாடு என்றழைக்கப்படும் அமைப்பிற்குரிய எளிதில் மாற்றம்கொள்ளத்தக்க இடர்ப்பாடு, வழக்கமான வர்த்தக நடைமுறையில் இருக்கும் நிதியளிப்பு சொத்திருப்பு பங்குத் தொகுப்புகளுடன் தொடர்புடைய இடர்ப்பாடாகும். நிச்சயமற்ற எளிதில் மாற்றம்கொள்ளத்தக்க இடர்ப்பாடு என்பது, ஏற்படக்கூடிய வாய்ப்பிருக்கும், எதிர்கால ஆட்கொள்ளத்தக்க சந்தை நிலவரங்களின் கீழ் கூடுதல் நிதிகளைக் கண்டறிதல் அல்லது முடிவுக்கு வரும் மொத்தக் கடன்களுக்குத் தொடர்புடைய இடர்ப்பாடாகும். ஒரு மைய வங்கி பணத்தை எளிதில் மாற்றத்தக்கதாக ஆக்குவதற்கு (அளிக்க) முயற்சிக்கும்போது, இந்த செயல்முறை திறந்த சந்தை இயக்கங்கள் என்று அழைக்கப்படுகிறது.
எதிர்காலங்கள்
இருண்ட லிக்விடிடியும் கூட இருக்கிறது, இவை பங்குச் சந்தைக்கு வெளியே நடக்கும் பரிவர்த்தனையைக் குறிக்கிறது, அவ்வாறு நடப்பதால் அந்தப் பரிவர்த்தனை முடிவடையும் வரையில் முதலீட்டாளர்களுக்குக் காணக்கிடைப்பதில்லை. இது பொது விலை கண்டுபிடிப்புகளுக்குப் பங்களிப்பதில்லை.
வங்கியியல்
வங்கியியலில் எளிதில் மாற்றத்தக்கது என்பது, ஏற்றுக்கொள்ளமுடியாத இழப்புகளை ஏற்படுத்தாமல் கடப்பாடுகள் தங்கள் நிலுவைக்கு வரும்போது அவற்றை எதிர்கொள்ளும் செயல்திறன். எளிதில் மாற்றத்தக்க நிலைமையை நிர்வகிப்பது ஒரு தினசரி செயல்முறையாகும், இதில் வங்கியாளர்கள் போதிய மாற்றத்தக்க நிலைமை பராமரிக்கப்படுவதை உறுதிப்படுத்துவதற்குப் பணப் புழக்கத்தைக் கண்காணித்து முன்னிருத்தவேண்டிய அவசியம் இருக்கிறது. குறுகிய கால சொத்திருப்புகள் மற்றும் குறுகிய கால கடன்களுக்கு இடையில் ஒரு சமநிலையைத் தக்கவைப்பது மிகவும் முக்கியமானது. ஒரு தனிப்பட்ட வங்கிக்கு, வாடிக்கையாளர்களின் வைப்புத் தொகைகள் தான் அதன் முதன்மையான கடப்பாடுகள் (கேட்கப்படும்போது அனைத்து வாடிக்கையாளர் வைப்புத் தொகையும் வங்கி திருப்பித் தரவேண்டும் என்னும் பொருளில்), அதே நேரத்தில் காப்பு இருப்புகள் மற்றும் கடன்கள் அவற்றின் முதன்மையான சொத்திருப்புகளாகும் (இந்தக் கடன்கள் வங்கிகளுக்கு செலுத்தப்படவேண்டியது, வங்கி செலுத்தவேண்டியதில்லை என்னும் பொருளில்). முதலீட்டு கடன்பத்திரத் தொகுப்பு சொத்திருப்புகளின் சிறு அளவைப் பிரதிநிதிக்கிறது மேலும் மாற்றம்கொள்ளும் தன்மையின் முதன்மை ஆதாரமாக விளங்குகிறது. வைப்புத்தொகை திரும்பப்பெறுதல்கள் மற்றும் அதிகரித்த கடன் தேவைகளைத் திருப்திபடுத்த முதலீட்டுப் பத்திரங்கள் எளிதில் பணமாக்கப்படலாம். எளிதில் பணமாக்குதலை உருவாக்க, கடன்களை விற்பது, இதர வங்கிகளிடமிருந்து கடன் வாங்குதல், யுஎஸ் ஃபெடரல் ரிசர்வ் வங்கி போன்ற மைய வங்கிகளிடமிருந்து கடன் பெறுதல் மற்றும் கூடுதல் மூலதனத்தை ஏற்படுத்துதல் போன்று பல்வேறு கூடுதல் தெரிவுகளை வங்கிகள் கொண்டிருக்கின்றன. ஒரு மோசமான நிலைமையில், உறுதியான நிதியாதார இழப்புகளை ஏற்படுத்தாமல் போதிய அளவு பணத்தை வங்கியால் உருவாக்க இயலாதபோது வைப்பீட்டாளர்கள் தங்கள் நிதிகளைக் கோருவார்கள். தீவிரமான வழக்குகளில் இது வங்கியை மூடும் நிலைமையை ஏற்படுத்தும். மாற்றத்தக்க நிலைமையில் நெருக்கடியைத் தவிர்ப்பதில் வங்கிகளுக்கு உதவும் நோக்கில் பெரும்பாலான வங்கிகள் சட்டத்துக்குரிய கட்டாயத் தேவைகளுக்கு உட்பட்டிருக்கிறது.
வங்கிகள் பொதுவாக, விரும்பும் அளவுக்கு எளிதில் பணமாகும்தன்மைகளைப் பராமரித்துக்கொள்ளலாம் ஏனெனில் பெரும்பாலான வளர்ச்சியடைந்த நாடுகளில் வங்கி வைப்புகள் அரசாங்கங்களால் காப்பீடு செய்யப்பட்டுள்ளது. எளிதில் பணமாகும் தன்மைகளின் பற்றாக்குறை, வைப்பு விகிதங்களை உயர்த்தியும் வைப்பு பொருட்களை பலனளிக்ககூடிய வகையில் விற்பனை செய்தும் சரிபடுத்திக்கொள்ளலாம். எனினும், ஒரு வங்கியின் மதிப்பு மற்றும் வெற்றியின் முக்கிய நடவடிக்கையாக இருப்பது எளிதில் பணமாகுதல் தன்மையின் விலை. ஒரு வங்கி குறிப்பிடத்தக்க பணமாகும் நிதிகளைக் கவர்ந்துகொள்ளலாம், ஆனால் அதற்கான விலை என்ன? குறைந்த விலைகள் உறுதியான இலாபகங்கள், அதிக ஸ்திரத்தன்மை மற்றும் வைப்பாளர்கள், முதலீட்டாளர்கள், ஒழுங்குபடுத்துனர்களிடையே அதிக நம்பிக்கையை ஏற்படுத்துகிறது.
வணிகம்
வணிகத்தில், தன்னுடைய கடமைபொறுப்புகளை அவை ஏற்படும் போதும் அதன் நிலைமையிலும் அதை எதிர்கொள்ளும் நிறுவனத்தின் இயலும்தன்மையை இது குறிக்கிறது. ஒரு நிறுவனம் தன்னுடைய கடமைபொறுப்புகளை நேரத்தோடு எதிர்கொள்ள இயலாவிட்டால், அந்த நிறுவனம் வகையற்ற நிலைக்கு ஆளாகும் ஆபத்தில் இருக்கிறது. அதனால், நிதிகளில் ஏற்படக்கூடிய பற்றாக்குறைகளைப் பதிவு செய்யும் நோக்கில், கட்டுப்படுத்தும் ஊழியர்களால் நிதியாதார திட்டமிடல் மீது முக்கியத்துவம் அளிக்கப்பட்டுள்ளது. பற்றாக்குறை ஏற்பட்டால், அடுத்த வணிக காலத்துக்குத் தேவையான மூலதனத்தை ஏற்படுத்துவதற்குத் தயாராக இருக்கும் வண்ணம் கருவூலத்துக்குத் தெரிவிக்கப்படும். நிதிப் பற்றாக்குறைகள் காலம்கடந்து கண்டறியப்பட்டால் மற்றும் நிதிகள் போதாததாக இருந்தால், நிறுவன முதலீடுகளை வழங்க வங்கிகள் நிராகரிக்கலாம் மற்றும் இதன் விளைவாக திவாலாவாக ஆவதிலிருந்து தப்பிக்க முடியாது.
வணிகத்தில், வியாபாரிகள் அவ்வப்போது கணக்கெடுப்பு முடித்தல் விற்பனையைக் கொண்டிருப்பார்கள், இதில் பணத்தை உருவாக்குவதற்கு அல்லது சரக்குகளை விரைவாக விட்டொழிப்பதற்குச் சரக்குகள் கழிவு விலையில் விற்கப்படும்.
திரிபதார்த்த ரூபாதி தசகாரிய அகவல்
திரிபதார்த்த ரூபாதி தசகாரிய அகவல் என்னும் நூல் 16 ஆம் நூற்றாண்டில் தோன்றியது. நூல் மூன்று ஆசிரியப்பாவால் ஆனது. அவை முறையே 56, 36, 46 அடிகள் கொண்டவை. ஞானப்பிரகாசர் அறிவித்தபடி இந்த நூல் செய்யப்பட்டதாக இந்த நூலின் இறுதியில் உள்ள அடிகள் குறிப்பிடுகின்றன. ஆசு ஆகமம் அறைந்தது இது எனத்
தேசிக மாமணி தென் கமலாபுரி
நாசம் இல் சீர்த்தி ஞானப்ரகாசன்
அருளிய அட்டவணையின் அடைவே
பெரிதும் பயனுறப் பேசினன் அறியே. – என்பன அந்த அடிகள்.
நூல் விளக்கம்
தசகாரியத்தை மேலும் பிரித்துக் கூறும் நூல்களும் உள்ளன. அவற்றுள் ஒன்று தசக்கிரமக் கட்டளை. மு. அருணாசலம் எழுதி{ஃ ‘சித்தாந்தம்’ என்னும் இதழில் வெளிவந்துள்ளது. தத்துவப் பிரகாசம் நூலிலேயே இந்த விரிந்த முறை உள்ளது. தத்துவரூபம், ஆன்மரூபம், சிவரூபம் என்னும் படிநிலைகள் ஒவ்வொன்றும் உருவம், சொரூபம், சுபாவம், விசேடம், வியாத்தி, வியாபகம், குணம், வன்னம் – என்னும் எட்டாகப் பாகுபாடு செய்யப்பட்டுள்ளன.
இவற்றை இந்த நூலில் இவை பத்தும் - சுபாவம், வியாத்தி, வியாபகம், குணம், விசேடம், ரூபகம், ரூபம், சொரூபம், தரிசனம், சுத்தி – என வரிசை மாற்றி அமைக்கப்பட்டுள்ளன. ‘வன்னம்’ என்பதை இந்த நூல் ‘ரூபம்’ எனக் குறிப்பிடுகிறது. ஆன்ம தசகாரியம் என வரும்போது ‘ஆன்மலாபம்’ என்பதைச் சேர்த்து 11 என இந்நூல் குறிப்பிடுகிறது.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
சிட்ருலின்
சிட்ருலின் (Citrulline) ஒரு ஆல்ஃபா- அமினோ அமிலமாகும். இதனுடைய நல்லியல் வாய்பாடு: H2NC(O)NH(CH2)3CH(NH2)CO2H. சிட்ருலின், பாலூட்டிகள் அமோனியா கழிவுநீக்கத்திற்குப் பயன்படுத்தும் யூரியா சுழற்சி தடவழியில் உள்ள ஒரு முக்கிய இடைநிலை வேதிப் பொருளாகும். ஆர்னிதின் மற்றும் கார்பமோயில் பாஸ்பேட்டிலிருந்து சிட்ருலின் உருவாக்கப்படுகிறது. இவ்வினையானது, யூரியா சுழற்சியில் உள்ள மைய வினைகளுள் ஒன்றாகும். மேலும், நைட்ரிக் ஆக்சைடு உருவாக்கும் நொதி (Nitric oxide synthase) ஆர்ஜினின் அமினோ அமிலத்திலிருந்து நைட்ரிக் ஆக்சைடு உருவாக்கும்போது, சிட்ருலின் துணைவிளைபொருளாக உருவாகிறது. நேரடியாக சிட்ருலின் டி.என்.ஏ மூலக்கூறிலிருந்து குறிமுறையீடு செய்யப்படாவிடினும், புரதப்பெயர்ப்பிற்கு பின்னான மாற்றங்களினால் பல புரதங்களும் சிட்ருலினாக்கப்படுகின்றன. புரதங்களில் சிட்ருலின் படிவுகள், பெப்டைடுஆர்ஜினின் இமைன்நீக்கி நொதிகளால் (peptidylarginine deiminases) உருவாக்கப்படுகின்றது. முடக்குவாத நோயாளிகளின் இரத்தத்தில் உள்ள சுழலான சிட்ருலினாக்கப்பட்ட புரதக்கூறு/புரதத்திற்கு எதிரான எதிர்ப்பான்கள் (பிறபொருளெதிரிகள்) நோயை கண்டறியப் பயன்படுகின்றன
மேற்கோள்கள்
பகுப்பு:அமினோ அமிலங்கள்
குத்தியதோடு ஊராட்சி
குத்தியதோடு ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் உள்ளது. சேர்த்தலை வட்டத்துக்கு உட்பட்ட இந்த ஊராட்சியின் பரப்பளவு 9.8 சதுர கிலோமீட்டராகும்.
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
த காபிட்டு
த காபிட்டு அல்லது த ஹாபிட் (The Hobbit) என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் எழுதப்பட்ட புகழ்பெற்ற சிறுவர்களுக்கான கனவுருப்புனைவு புதினம் ஆகும். இது 21 செப்டம்பர் 1937 இல் பரவலான விமர்சனப் பாராட்டைப் பெற்றது, கார்னகி பதக்கத்திற்கு பரிந்துரைக்கப்பட்டது மற்றும் சிறந்த சிறார் புனைகதைக்கான நியூயார்க் ஹெரால்ட் ட்ரிப்யூனிலிருந்து பரிசு வழங்கப்பட்டது. இந்த புத்தகம் குழந்தைகள் மத்தியில் மிகவும் பிரபலமானது மற்றும் இலக்கியத்தில் ஒரு உன்னதமானதாக அங்கீகாரத்தை பெற்றது.
இது டோல்கீனின் கற்பனையான பிரபஞ்சத்தில் ஹொபிட் அமைக்கப்பட்டுள்ளது மற்றும் சிமாக்கு என்ற இடிராகனால் பாதுகாக்கப்பட்ட புதையலில் ஒரு பங்கை வெல்ல, ஹொபிட் என்ற பெயரிடப்பட்ட பில்போ பாக்கின்சு என்பவர்களின் தேடலைப் பின்தொடர்கிறது. பில்போவின் பயணம், அவரது இலகுவான, கிராமப்புறச் சூழலில் இருந்து அவரை மிகவும் மோசமான பகுதிக்கு அழைத்துச் செல்கிறது.
இந்த புதினத்தின் கதை ஒரு அத்தியாயத்தின் தேடலின் வடிவத்தில் கூறப்பட்டுள்ளது, மேலும் பெரும்பாலான அத்தியாயங்கள் டோல்கீனின் புவியியலில் ஒரு குறிப்பிட்ட உயிரினம் அல்லது உயிரினத்தின் வகையை அறிமுகப்படுத்துகின்றன. பில்போ தனது இயல்பின் இழிவான, காதல், சாகச மற்றும் சாகசப் பக்கங்களை ஏற்றுக்கொள்வதன் மூலம் முதிர்ச்சி, திறமை மற்றும் ஞானத்தின் ஒரு புதிய நிலையைப் பெறுகிறார். இந்த கதையின் இறுதியில் ஐந்து படைகளின் போரில் கதை அதன் உச்சக்கட்டத்தை அடைகிறது, அங்கு முந்தைய அத்தியாயங்களில் இருந்து பல கதாபாத்திரங்கள் மற்றும் உயிரினங்கள் மோதலில் ஈடுபட மீண்டும் தோன்றிகின்றனர்கள்.
கதாபாத்திரங்கள்
மேலும் இந்த கதையில் பன்னிரண்டு குள்ளர்கள் போன்ற பல்வேறு முக்கியத்துவம் வாய்ந்த மற்ற கதாபாத்திரங்களை உள்ளன, இரண்டு வகையான எல்வு, பக்கிசு என்ற மிகவும் தீவிரமான போர்வீரர்கள், மென் எனும் மனிதனை உண்ணும் துறோல்கள், பாறாங்கல் எறியும் பூதங்கள், தீய குகையில் வாழும் ஓர்க்கள், பேசக்கூடிய காடுகளில் வாழும் மாபெரும் சிலந்திகள், கூட பேசும் மகத்தான மற்றும் வீர கழுகுகள், தீய ஓநாய்கள் அல்லது வார்க்சு, பூதங்களுடன் இணைந்திருக்கும்; எல்ரோன்ட் முனிவர், கொள்ளும் நிலத்தடி ஏரியில் வசிக்கும் ஒரு விசித்திரமான உயிரினம், பெயரன் கரடி வடிவம் பெறக்கூடிய ஒரு மனிதன் மற்றும் பார்ட் த போமேன் எனும் லேக்-டவுனின் ஒரு கடுமையான ஆனால் மரியாதைக்குரிய வில்லாளி.
மேற்கோள்கள்
பகுப்பு:சிறுவர் கதைகள் பகுப்பு:ஆங்கில மொழிப் புதினங்கள்
கிரிஸ்டியன் உல்ஃப்
17 பெப்ரவரி 2012 அன்று நாட்டுக்கு உரையாற்றுகையில், உல்ஃப் செருமனியின் கூட்டாட்சி அரசுத்தலைவர் பதவியிலிருந்து விலகுவதாக அறிவித்தார். முன்னதாக கீழ் சக்சனியின் பிரதமராகப் பணியாற்றியபோது தமது பதவியால் சில பயன்களைப் பெற்றதாக எழுந்த குற்றச்சாட்டுகளை அடுத்து இவ்வாறு பதவி விலகினார்.
மேற்கோள்கள்
பகுப்பு:செருமனியர் பகுப்பு:1959 பிறப்புகள் பகுப்பு:வாழும் நபர்கள்
மணப்படை வீடு மூன்றீஸ்வரமுடையார் கோயில்
மணப்படை வீடு மூன்றீஸ்வரமுடையார் கோயில் தமிழ்நாட்டில் திருநெல்வேலி மாவட்டம், மணப்படை வீடு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வி. வடமலைப்பாளையம் ஊராட்சி
'''வி. வடமலைப்பாளையம் ஊராட்சி' (V. vadamalaipalayam Gram Panchayat''), தமிழ்நாட்டின் திருப்பூர் மாவட்டத்தில் உள்ள பல்லடம் ஊராட்சி ஒன்றியத்தில்  அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4047 ஆகும். இவர்களில் பெண்கள் 1995 பேரும் ஆண்கள் 2052 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீவல மாற பாண்டியர்
சீவல மாற பாண்டியர்
நாட்டுப்பற்று,இறைப்பற்று இவற்றுடன் தீராத தமிழ்ப்பற்றும் கொண்டிருந்தார்.சங்கரநாராயணசுவாமி கோயிற்புராணம் என்ற பக்திச்சுவை ததும்பும் நூலின் பிற்பகுதி ஏழு சருக்கங்களையும் இச்சீவல மாறப்பாண்டியர் பாடியுள்ளான் என்ற செய்தி இவர் தமிழ் புலமைக்கு சான்றாக அமைகிறது. இந்நூலின் முதல் ஆறு சருக்கங்களை பாடியவர் முத்துவீரக்கவிராயர். சருக்கங்களில் இப்புலவர் நாட்டு சிறப்பையும் நகரச்சிறப்பையும் இறைவனின் திருவுருவச்சிறப்பையும் எடுத்து மொழிந்துள்ளார். நாடு நகர வருணனைப் பகுதியுள் முத்துவீரக்கவிராயரின் கற்பனை வளத்தையும் அணி நலனையும் சொல்லாட்சித்திறனையும் கண்டு களிக்கலாம்.
இந்நூலின் பிந்திய ஏழு சருக்கங்களைப் பாடிய சீவலமாறப் பாண்டியர் இறைவனுடன் தொடர்புடய செய்திகளையும் புரான வரலாறுகளையும் கூறி மகிழ்கின்றார். இந்நூலின் பிற்பகுதியினை பாடிய சீவல மாறப் பாண்டியரின் காலம் கி.பி.பதிணெட்டாம் நூற்றாண்டு என்று அறிஞ்சர்களால் கருதப்பெறுகின்றது. நூலுள் இடம்பெறும் சாற்றுக் கவி சிறப்புப் பாயிரம் மூலம் சீவலமாறப்பாண்டியருக்கு காலத்தால் முற்பட்டவர் முத்துவீரக்கவிராயர் என்பது புலனாகின்றது. பண்டைய தமிழகத்தில் நாடாளும் தமிழ் மன்னர்கள் பலர் தமிழ் புலமையும் பெற்றிருந்தனர். அவ்வரிசையில் சீவல மாறப்பாண்டியரும் வைத்து எண்ணத்தக்கவராவார்.
மேற்கோள்கள்
பகுப்பு:குறுநில மன்னர்கள்
ஆந்திரேய் தரோழ்சுகேவிச்
ஆந்திரேய் கியோர்கியேவிச் தரோழ்சுகேவிச் (Andrei Georgievich Doroshkevich) (Андрей Георгиевич Дорошкевич, பிறப்பு, 1937 ) ஓர் உருசிய வானியற்பியலாளரும் முன்னாள் சோவியத் கோட்பாட்டு வானியற்பியலாளரும் ஆண்டைப்புறவியலாளரும் ஆவார். இவர் இலெபிடோவ் இயற்பியல் நிறுவனத்தின் தொடக்கநிலை புடவி இயற்பியல் ஆய்வகத்தின் தலைவர் ஆவார்.
இவர் இகோர் ந்oவிகோவுடன் ஆய்வு செய்து 1964 இல் வெளியிட்ட அண்ட நுண்ணலைப் பின்னணிக் கதிர்வீச்சுக்கான கோட்பாட்டு அடிப்படைகள் மிகவும் பெயர்பெற்ற வெளியீடாகும். இவர் இக்கதிர்வீச்சைச் செய்முறை வழியாகவும் அளக்கலாம் எனச் சுட்டிக் காட்டினார். இந்தக் கதிர்வீச்சுக்கான குறிகை 1957 இலேயே செய்முறை வழியாக இழ்சுமனோவால் கண்டறியப்பட்டும் சோவியத் ஒன்றியத்திலேயே தரோழ்சுகேவிச், நோவிகோவ் ஆய்வு செய்த காலத்தில் அறியப்படாமல் இருந்த்து. இந்த இருவரின் ஆய்வும் கூட 1965 இல் ஆர்னோ ஆல்லன் பெஞ்சியாசும் இராபர்ட் உட்ரோ வில்சனும் இதற்காக நோபல் பரிசு பெறும் வரை உலக அறிஞர்களால் அறியப்படவில்லை.
மேற்கோள்கள்
பகுப்பு:1937 பிறப்புகள் பகுப்பு:உருசிய வானியற்பியலாளர்கள் பகுப்பு:சோவியத் வானியற்பியலாளர்கள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:வாழும் நபர்கள்
சாக்கிலிபட்டி ஊராட்சி
சாக்கிலிபட்டி ஊராட்சி (Sakkilipatti Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில் அமைந்துள்ளது. இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 769 ஆகும். இவர்களில் பெண்கள் 387 பேரும் ஆண்கள் 382 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இத்தாலியின் எகிப்து படையெடுப்பு
1940ல் நாசி ஜெர்மனிக்கு ஆதரவாக இத்தாலி பிரிட்டன், பிரான்சு முதலான நேச நாடுகளின் மீது போர் சாற்றியது. ஐரோப்பிய கண்டத்தில் நிகழ்ந்து வந்த போர் ஆப்பிரிக்காவிற்கும் பரவியது. எகிப்து பிரிட்டனுடன் நட்புறவுடன் இருந்து வந்தது. அதன் அண்டை நாடான லிபியா இத்தாலியின் காலனியாக இருந்தது. போர் மூண்ட பின்னர் இத்தாலியின் தலைவர் முசோலினி எகிப்திலுள்ள சுயஸ் கால்வாயைக் கைப்பற்ற விரும்பினார். இதன் மூலம் பிரிட்டனின் கிழக்காசியக் காலனிகளை ஐரோப்பாவிலிருந்து துண்டித்து விடலாம் என்பது அச்சு நாடுகளின் உத்தி. ஐரோப்பாவில் பிரிட்டன் சண்டை நடந்து கொண்டிருந்த போதே இதனை செய்து முடிக்க லிபியாவிலிருந்த தனது படைத் தளபதிகளுக்கு உத்தரவிட்டார். எண்ணிக்கையில் இத்தாலியப் படைகள் அதிகமாக இருந்தாலும் பயிற்சி, போர்த்திறன், ஆயுத பலம், தளவாட வழங்கல் ஆகியவற்றில் பிரிட்டானியப் படையினை விட வெகு பின்தங்கி இருந்தன. இதனால் உடனடியாக அதனால் படையெடுப்பை மேற்கொள்ளமுடியவில்லை. சில மாதகால தாமத்துக்க்குப்பினர் பலமுறை ஒத்தி வைக்கப்பட்ட இந்த படையெடுப்பு செப்டம்பர் 9ம் தேதி தொடங்கியது. இத்தாலியப் படைப்பிரிவுகள் மெல்ல எகிப்துள் முன்னேறின. எண்ணிக்கையில் குறைவாக இருந்த பிரிட்டானியப் படைகள் உடனடியாக எதிர்த்தாக்குதல் நடத்தவில்லை. சூயசு கால்வாயின் பாதுகாவலுக்கு இன்றியமையாத இடங்களை இத்தாலியர்கள் நெருங்கினால் மட்டும் திருப்பித் தாக்க திட்டமிட்டிருந்தனர். 7 நாட்களில் எதிர்ப்பின்றி 65 மைல்கள் முன்னேறிய இத்தாலியப் படைப்பிரிவுகள் தளவாடப் பற்றாக்குறையால் முன்னேற்றத்தை நிறுத்திக் கொண்டன. இவ்வாறு இந்த படையெடுப்பில் பெரிய அளவு மோதல்கள் நிகழவில்லை.
எகிப்தில் அடுத்த கட்ட முன்னேற்றத்துக்குத் இத்தாலியப் படைகள் தயாராகிக் கொண்டிருந்த போதே முசோலினி கிரீசு மீது படையெடுத்தார். இதனால் எகிப்து படையெடுப்புக்கு முக்கியத்துவம் குறைந்து போனது. அடுத்த கட்ட முன்னேற்றத்தை மேற்கொள்ளாமல் எகிப்திலிருந்த இத்தாலியப் படைகள் காலம் தாழ்த்தி வந்தன. இந்த இடைவெளியினையும் மெத்தனத்தையும் பயன்படுத்திக் கொண்ட பிரிட்டானியப் படைகள் டிசம்பர் 1940ல் காம்ப்பசு நடவடிக்கை என்று பெயரிடப்பட்ட எதிர்த்தாக்குதலைத் தொடங்கின. அதனைச் சமாளிக்க முடியாமல் இத்தாலியப் படைகள் லிபியாவுக்குப் பின்வாங்கின.
மேற்கோள்கள்
பகுப்பு:1940 நிகழ்வுகள் பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
ஒப்பிலக்கியம்
ஒப்பிலக்கியம் (Comparative literature) என்பது இரண்டு அல்லது அதற்கு மேற்பட்ட மொழிகளைச் சேர்ந்த படைப்புகளையும் படைப்பாளிகளையும், படைப்புப் போக்குகளையும் ஒப்பிட்டு ஆராயும் இலக்கியத்துறை. பன்மொழி படைப்புகள் மட்டுமல்லாது, ஒரே மொழியில் வெவ்வேறு துறைகள், இனக்குழுக்களின் இலக்கியத்தை ஒப்பிட்டு ஆய்வதும் ஒப்பிலக்கியமே.
வெளி இணைப்புகள்
பகுப்பு:இலக்கியம்
பலகணவர் மணம்
பலகணவர் மணம் அல்லது "பல்கொழுநம்" (Polyandry) என்பது ஒரு பெண் ஒரே நேரத்தில் பல ஆண்களுடன் மணஉறவு கொண்டு வாழ்தல் ஆகும். இம்முறை திபெத், நேபாளம், பூட்டான் போன்ற இமயமலையை ஒட்டிய நாடுகளிலும் இந்தியாவின் பல பகுதிகளிலும் பின்பற்றப்பட்டது. இந்தியாவில் அருணாச்சலப் பிரதேசத்திலும் தென்னிந்தியாவில் தோடர் இனத்திலும் இப்பழக்கம் காணப்படுகிறது.
சில சமூகங்களில் ஒரு பெண் ஒருவனை மணந்தால் அவனுக்கு மட்டுமன்றி அவனுடன் பிறந்தோர் அனைவருக்கும் மனைவியாகிறாள். நீலகிரி மலைப்பகுதியில் வாழும் தோடர் பழங்குடி மக்களிடையே இம்முறையே நிலவுகிறது.
இலங்கையில் தற்போதும் நடைமுறையில் உள்ள கண்டிச் சிங்களவர் திருமணச் சட்டத்தில் ஒரு பெண் குடும்பத்தில் மூத்தவனை முறைப்படி திருமணம் செய்தாலும் அவள் அவனது சகோதரர் அனைவருக்கும் மனைவியாகிறாள். எனினும் அவ்வாறான சகோதரர் எவர் மூலமேனும் அவளுக்குக் குழந்தை பிறக்குமிடத்து, அக்குழந்தை மூத்தவனுடையதாகவே கருதப்படும். ஒரு குடும்பத்தின் சொத்துக்கள் அக்குடும்பத்திலேயே தொடர்ந்தும் பாதுகாக்கப்படும் நோக்கில் இது நடைமுறைப்படுத்தப்படுவதாகக் கூறப்படுகிறது.
மேலும் பார்க்க
பகுப்பு:திருமண முறைகள்
தொல்காப்பிய நுண்பொருட்கோவை
தொல்காப்பிய நுண்போருட்கோவை  இதன் ஆசிரியர் அரசஞ்சண்முகனார் ஆவார். இது தொல்காப்பிய ஆராய்ச்சியினால் தோன்றிய நூலாகும். உரையாசிரியர்கள் உரை வேற்றுமைகளை விளக்கி உண்மை உரை இதுவே எனத் தெளிவிக்குமாறு எழுந்த ஆராய்ச்சி நூலாகும். இந்நூல் (1903) ஆம் ஆண்டு மதுரைத் தமிழ்ச் சங்க திங்கள் இதழான செந்தமிழ் இதழின்] வழி வெளிவந்தது.
பார்வை நூல்
ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.
பகுப்பு:இலக்கியம் / திறனாய்வு பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
ஐ. நா. பெண்கள்
ஐ.நா. பெண் கள் என்பது பெண் களின் அதிகாரமளிப்பிற்காக செயல்படும் ஒரு ஐக்கிய நாடுகள் அவையின் நிறுவனமாகும். இது பெண்களின் அதிகாரமளித்தல் மற்றும் பாலின சமத்துவத்திற்கான ஐக்கிய நாடுகள் அவையின் அமைப்பாகும்.
ஐ.நா. பெண்கள் அமைப்பு 2011 ஜனவரியில் செயல்படத் தொடங்கியது. சிலி யின் தலைவர் மிச்செல் பேச்லெட் தொடக்க நிர்வாக இயக்குநராகவும், பம்ஸில் மலாம்போ-என்குகா தற்போதைய நிர்வாக இயக்குநராகவும் உள்ளனர். முன்னர் யுனிஃபெமைப் போலவே, ஐ.நா. பெண்கள் ஐக்கிய நாடுகளின் மேம்பாட்டுக் குழுவில் உறுப்பினராக உள்ளது.
வரலாறு
ஐ.நா பொதுச் சபையின் பொதுச்செயலாளர் ஐ.நா. சபையின் தீர்மானம் 63/311 க்கு பதிலளிக்கும் விதமாக, ஜனவரி 2010 இல், "பாலின சமத்துவத்திற்கான கூட்டு நிறுவனத்திற்கான விரிவான முன்மொழிவு மற்றும் பெண்களின் அதிகாரமளித்தல்" என்ற தலைப்பில் ஏ / 64/588 என்ற அறிக்கையை முன்வைத்தார். பொதுச்செயலாளர் தனது அறிக்கையில், பாலின சமத்துவம் மற்றும் பெண்கள் அதிகாரம் ஆகியவற்றை மேம்படுத்துவதில் பங்களிக்கும் ஐக்கிய நாடுகள் அமைப்பின் மற்ற பகுதிகளை விடுவிப்பதை விட, புதிய நிறுவனம் பாலினத்தின் கவனம் மற்றும் தாக்கத்தை கூர்மைப்படுத்த முயல வேண்டும் என்று தீர்மானித்தார்.
நிதி அமைப்பு
பொதுச் செயலாளர் பான் கீ மூன் ஆண்டுக்கு சுமார் 125 மில்லியன் டாலர் இயக்க செலவுகள் மற்றும் நாடு, பிராந்திய மற்றும் தலைமையக மட்டங்களில் "தொடக்க" திறனுக்காக தேவைப்படுவதாக மதிப்பிட்டார். மேலும், திட்டவட்டமான ஆதரவிற்கான நாட்டு அளவிலான கோரிக்கைகளுக்கு பதிலளிக்க ஆரம்ப கட்டத்தில் ஆண்டுக்கு கூடுதலாக 5 375 மில்லியன் தேவைப்பட்டது.
துணை அமைப்புகள்
ஐ.நா. உறுப்பு நாடுகள், பெண்கள் குழுக்கள் மற்றும் சிவில் சமூகம் ஆகியவற்றுக்கு இடையேயான பல ஆண்டு பேச்சுவார்த்தைகளுக்குப் பிறகு, ஜூலை 2, 2010 அன்று பொதுச் சபை 64/289 தீர்மானத்தை ஒருமனதாக ஏற்றுக்கொண்டது, இதனால் பெண்கள் முன்னேற்றத்திற்கான பிரிவை (DAW) இணைப்பதன் மூலம் ஐ.நா. பெண்கள் அமைப்பை உருவாக்கியது; பெண்களின் முன்னேற்றத்திற்கான சர்வதேச ஆராய்ச்சி மற்றும் பயிற்சி நிறுவனம் (INSTRAW, 1976 இல் நிறுவப்பட்டது); பாலின பிரச்சினைகள் மற்றும் பெண்களின் முன்னேற்றம் குறித்த சிறப்பு ஆலோசகரின் அலுவலகம் (OSAGI, 1997 இல் நிறுவப்பட்டது), மற்றும் பெண்களுக்கான ஐக்கிய நாடுகளின் மேம்பாட்டு நிதி (UNIFEM, 1976 இல் நிறுவப்பட்டது).
பான்கி மூன்
பொதுச் செயலாளர் பான் கீ மூன் இயக்கத்தின் ஸ்தாபனத்தில் "ஐ.நா. பெண்கள் பாலின சமத்துவத்தை மேம்படுத்துவதற்கும், வாய்ப்பை விரிவுபடுத்துவதற்கும் ஐ.நா., மற்றும் உலகம் முழுவதும் பாகுபாட்டைச் சமாளிக்கவும் உலக பெண்கள் மற்றும் சிறுமிகளுக்காக இந்த முக்கிய நடவடிக்கையை முன்னெடுத்தமைக்கு உறுப்பு நாடுகளுக்கு நன்றி தெரிவிப்பதாக அறிவித்தார். . " thumb|263x263px|பும்சில்லி ம்லாம்போ - நிகுகா, செயல் இயக்குனர், ஐ.நா. பெண்கள்.
துணை நிவாகிகள்
மார்ச் 11, 2011 அன்று, கனடாவின் ஜான் ஹேந்திரா மற்றும் இந்தியாவின் லட்சுமி பூரி ஆகியோர் ஐ.நா உதவி பொதுச்செயலாளர் மட்டத்தில் முதல் துணை நிர்வாக இயக்குநர்களாக நியமிக்கப்பட்டனர்.
மற்ற தீர்மானங்கள்
அக்டோபர் 2, 2010 அன்று பொதுச் சபையால் ஏற்றுக்கொள்ளப்பட்ட கணினி அளவிலான ஒத்திசைவு குறித்த 63/311 தீர்மானத்தின் மூலம் விதிக்கப்பட்டுள்ள விதிகள் ஐ.நா. பெண்கள் அமைப்பிற்காக வடிவமைப்பை உருவாக்கின. இது, பாலின சமத்துவம் மற்றும் பெண்கள் அதிகாரம் பெறுவதற்கான ஐக்கிய நாடுகளின் நிறுவன ஏற்பாடுகளை வலுப்படுத்த செய்கிறது. ஐ.நா அமைப்பின் தீர்மானம் 63/311, நான்கு தனித்துவமான பகுதிகளை ஒருங்கிணைப்பதை ஆதரித்தது. இது பாலின சமத்துவம் மற்றும் பெண்கள் அதிகாரம் ஆகியவற்றில் கவனம் செலுத்தியது. மேலும், இந்த தீர்மானத்தில், செயலாளர் நாயகம் ஒரு கூட்டு நிறுவனத்தின் பணி அறிக்கை மற்றும் அதன் நிறுவன ஏற்பாடுகள், ஒரு நிறுவன விளக்கப்படம், நிதி மற்றும் அதன் செயல்பாட்டு நடவடிக்கைகளை மேற்பார்வையிட நிர்வாக குழு உள்ளிட்ட திட்டங்களை பொது செயலாளர் குறிப்பிட வேண்டும் என கூறுகிறது.
பெண்களுக்கு எதிரான வன்முறைகளை ஒழிப்பதற்காக நவம்பர் 25 சர்வதேச தினத்தில் நடைபெற இருந்த 2019 ஐக்கிய நாடுகள் சபையின் (யுனிக்ரி) பிரச்சாரத்திற்கு நடிகை மெலனியா டல்லா கோஸ்டா சான்றளித்தார். பிரச்சாரத்தை புகைப்படக் கலைஞர் டிமிட்ரி டிமிட்ரா காக்கோஸ் கையாண்டார்.
கட்டமைப்பு மற்றும் செயல்பாடு
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Cady%20Stanton%20home%205,%20Women's%20Rights%20National%20Historical%20Park,%20Seneca%20Falls,%20NY.jpg|thumb|காடி ஸ்டான்டன் ஹோம், பெண்கள் உரிமைகள் தேசிய பாரம்பரிய பூங்கா, செனேகா ப்பால்ஸ், நியுயார்க். தீர்மானம் 64/289 த்தின் படி, இந்த நிறுவனம் ஒரு பொதுச்செயலாளர் தலைமையில் இருக்க வேண்டும் என்றும், உறுப்பு நாடுகளுடன் கலந்தாலோசித்து ஒரு நான்கு வருட காலத்திற்கு புதுப்பிக்கப்படுவதற்கான சாத்தியக்கூறுகளுடன் பொதுச்செயலாளரால் நியமிக்கப்பட வேண்டும் என்றும், கூறுகிறது.